Is-Siġġiewi fi snin l-Imgħoddija — turio Fenech Huma ħafna dawk it-tibdileit li jseħħu matul is-snin f'kull belt u raħal. Dawn it-tibdiliet jidru kemm fil-mod tal-għajxien ta' dawk li jkunu jabitaw f'dawn il-postijiet kif ukoll fl- iżvilupp li jkun jifforma l-post. Fir-raħal tas-Siġġiewi dawn it-tibdiliet nistaw narawhom permezz ta' dawn iż-żewġ ritratti li għażilt għal dan l-artiklu ta' din il-ħarġa tal- programm tal-festa ta' San Nikola. Ir-ritratt tal-mitħna jeħodna lejn dik li llum hija Triq il- Fawwara.Din il-mitħna kienet magħrufa bħala tal- Barbazepp u kienet taqdi bosta mil-ħtiġijiet ta' dħin li kien ikun hemm bżonn li jsir minn nies tar-raħal u ta' l-inħawi. Wieħed jinnota f'dan ir-ritratt il-kobor tal- paletti kif ukoll il-makkinarju tradizzjonali ta' mtieħen bħal dawn. Jidher fuq il-bejt tal-binja SIĠĠIEWI FESTIVAL BRASS BAND 8. t-taħħan fil-waqt li fit-triq jidher raġel ieħor li mill-ilbies tiegħu jagħtik x'taħseb li dan huwa xi negozjant qiegħed jistenna l-ixkejjer tal- qamħ mitħun jitlesta biex ikun jista jixtrieħ. Ritratt li jeħodna fil-pjazza ewlenija tar-raħal jagħtina ħjiel interessanti ta' kif kienet il- ħajja fir-raħal lejn il-bidu tas-seklu għoxrin. Fin-nofs tar-ritratt jidher raġel qed jaqsam il- pjazza fil-waqt li waqtli fuq in-naħa tal-lemin jidhru grupp ta' nisa liebsin l-għonella. Fuq in-naħa tax-xellug tat-taraġ taz-zuntier tal-knisja u mal- portiku jidhru numru ta' suldati bl-uniformi tas-sajf liebsin il-Bombav hat. Dawn x'aktarx kienu qegħdin jistennew biex jiġu msejjħa biex jimmarċjaw lejn il- barracks li kien hemm fil-limiti tar-raħal. Din ix-xena li spiss kienu jaraw in-nies tar- raħal illum spiċċat għal kollox. It-trankwillita li kienet tirrenja fil-pjazza tar-raħal għebet għall kollox minħabba l-ammont ta' vetturi għaddejjin u jniġġsu l-arja safja li darba kien igawdi is-Siġġiewi. Il-festa t-Tajba lill kulħadd